Innsbruckin ympärillä kohoavat Alpit.
**Innsbruck** on kaupunki Tirolin osavaltiossa läntisessä Itävallassa. Noin 132 000 asukkaan kaupunki on rakennettu 575 metrin korkeuteen merenpinnasta. Kaupunki on myös Tirolin osavaltion pääkaupunki. Innsbruckin halki virtaa Innjoki, joka saa alkunsa Sveitsin Alpeilta. Suurkaupunkialueen väkiluvuksi vuonna 2017 arvioitiin noin 227 000.

Kaupunki sijaitsee teiden risteyskohdassa, johon kertyy liikenne pohjoisesta Saksan eri osista ennen kuin se jatkaa Brennerin solaan päästäkseen Alppien toiselle puolelle.

Innsbruckissa sijaitsee kaksi yliopistoa (Leopold-Franzens Universität ja Medizinische Universität). Kaupungissa asuu noin kolmekymmentätuhatta opiskelijaa. Innsbruck on myös suosittu turistikaupunki. Kaupungin suosituimpia nähtävyyksiä ovat kaupungin keskustassa sijaitseva vanha kaupunki kävelykatuineen ja etenkin kultainen katto (saks. *Goldenes Dachl*). Kaupungin keskustasta nousee hissi Hafelekarspitze-nimiselle huipulle, josta lähtee yksi Euroopan jyrkimmistä laskettelurinteistä Hafelekarrinne. Kaupungista on lyhyt matka myös useisiin muihin laskettelukeskuksiin.

Maantiede ja ilmasto
--------------------

Innsbruck sijaitsee Itävallassa itäisillä Alpeilla. Innjoki virtaa sen halki, ja Silljoki laskee siihen kaupungin alueella. Kaupunkikeskustan pohjoispuolella kohoaa Alppeihin kuuluva Nordkettevuoristo, ja kunnan alueella on muun muassa Hafelekarspitzen vuori.

Innsbruckin kunnan pinta-ala on 104,91 neliökilometriä. Siitä metsää on selvästi eniten 43,15 neliökilometriä. Puistoja on 8,97 neliökilometriä, maatalousalueita 7,21 neliökilometriä, rakennelmia 4,48 neliökilometriä ja vettä 1,58 neliökilometriä.

Innsbruckissa on kostea mannerilmasto, eli kaupungissa on ankaria talvia, ei kuivaa kautta ja lämpimät kesät. Vuodenaikojen vaihtelut ovat suuria mannerilmastolle tyypilliseen tapaan. Vuoden keskilämpötila on keskimäärin noin 8,5 celsiusastetta.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Innsbruckin ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 0 | 2 | 6 | 10 | 14 | 18 | 20 | 19 | 17 | 12 | 5 | 1 | **ka.** | **10,3** |
| Vrk:n ka. alin lämpötila (°C) | −7 | −6 | −3 | 0 | 4 | 8 | 10 | 9 | 7 | 3 | −2 | −6 | **ka.** | **1,4** |
|
|  |
| Sademäärä (mm) | 46 | 45 | 52 | 66 | 100 | 120 | 133 | 124 | 82 | 57 | 59 | 49 | **Σ** | **933** |
|  |
| Päivän pituus (h/d) | 9 | 10 | 12 | 14 | 15 | 16 | 16 | 14 | 12 | 11 | 9 | 9 | **ka.** | **12,3** |
|  |
| Auringonpaistetunnit (h/d) | 3 | 4 | 5 | 5 | 6 | 6 | 7 | 6 | 6 | 5 | 4 | 3 | **ka.** | **5** |
|  |
| Sadepäivät (d) | 16 | 15 | 16 | 17 | 18 | 19 | 19 | 18 | 14 | 12 | 15 | 15 | **Σ** | **194** |
|
|
|
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

0|  |
| --- |
| −7 |

 | 

2|  |
| --- |
| −6 |

 | 

6|  |
| --- |
| −3 |

 | 

10|  |
| --- |
| 0 |

 | 

14|  |
| --- |
| 4 |

 | 

18|  |
| --- |
| 8 |

 | 

20|  |
| --- |
| 10 |

 | 

19|  |
| --- |
| 9 |

 | 

17|  |
| --- |
| 7 |

 | 

12|  |
| --- |
| 3 |

 | 

5|  |
| --- |
| −2 |

 | 

1|  |
| --- |
| −6 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 46  | 45  | 52  | 66  | 100  | 120  | 133  | 124  | 82  | 57  | 59  | 49  |

**Lähde:**  |

Historia
--------

Ensimmäinen maininta Innsbruckista on vuodelta 1180, jolloin se oli pieni kauppakaupunki, joka kuului Andechsin kreivien alaisuuteen. Innsbruckin merkitys alkoi kuitenkin pian kasvaa, sillä se sijaitsi sopivasti Italiasta Saksaan Brennersolan kautta kulkevalla reitillä. Kaupungin tunnukseksikin kehittynyt Innjoen silta rakennettiin alkujaan kauppareitille.

Innsbruck sai vuonna 1239 kaupunginoikeudet, ja vuonna 1420 siitä tuli Tirolin kreivikunnan pääkaupunki. Tuleva pyhän saksalais-roomalaisen keisarikunnan keisari Maksimilian I sai Tirolin hallintaansa vuonna 1490, ja Innsbruckista tuli yksi hänen suosikkiasuinpaikoistansa. Maksimilianin kaudella Innsbruckiin rakennettiin muun muassa tunnettu Goldenes Dachl.

Napoleon I antoi vuonna 1806 Tirolin ja Innsbruckin Baijerin kuningaskunnalle. Innsbruckin lähellä käytiin vuonna 1809 neljä taistelua Tirolin kapinan aikana. Tirolilaisia johti Andres Hofer. Wienin kongressissa 1814–1815 Itävallan keisarikunta sai Tirolin hallintaansa, ja Innsbruckista tehtiin vuonna 1849 Tirolin osavaltion pääkaupunki.

Toisen maailmansodan aikana Innsbruck kärsi pahoin, sillä sinne tehtiin 22 pommitusta. Sodan jälkeen kaupungista kehittyi kuitenkin kansainvälinen talviurheilukeskus. Siellä järjestettiin talviolympialaiset vuonna 1964 ja vuonna 1976.

Väestö
------

Innsbruckissa oli Itävallan tilastokeskuksen mukaan vuoden 2019 alussa 132 110 asukasta. Se on osavaltionsa suurin kaupunki, ja toiseksi suurimmassa kaupungissa Kufsteinissa oli vuonna 2017 noin 19 200 asukasta. Innsbruckin asukkaista vuonna 2017 noin 25,8 prosenttia oli ulkomaalaisia. Suurin ulkomaalaisryhmä oli saksalaiset, joita oli yli 8 500. Kaupungissa oli myös yli 5 000 asukasta entisistä Jugoslavian maista, yli 3 600 italialaista ja yli 2 900 turkkilaista.

Urheilu
-------

Innsbruck on tunnettu talviurheilukeskus.
Innsbruckin lähistöllä on kymmeniä laskettelulomakohteita, joissa on yli 500 kilometriä rinteitä.

Kaupungissa on pidetty talviolympialaiset vuosina 1964 ja 1976. Innsbruckissa järjestetään myös perinteikkään ja arvostetun Keski-Euroopan mäkiviikon kolmas osakilpailu. (Kokonaisuudessaan kiertueella hypätään neljä eri kisaa.) Vuonna 2008 osakilpailu jouduttiin siirtämään Bischofshofeniin kovan tuulen takia. Tämä tapahtui ensimmäistä kertaa mäkiviikon historiassa.

Lähteet
-------

1. 1 2  Innsbruck: Bevölkerungsentwicklung (PDF) Statistik Austria. Viitattu 17.9.2019. (saksaksi)
2. 1 2  Innsbruck Agglomeration *Citypopulation*. Viitattu 5.9.2017.
3. ↑  History of Innsbruck *Innsbruck*.  Arkistoitu 5.9.2017. Viitattu 5.9.2017.
4. ↑  Skiing area *Nordpark Innsbruck*.  Arkistoitu 10.3.2016. Viitattu 10.6.2009.
5. 1 2 3 4  Innsbruck *Encyclopædia Britannica*.  11.6.2015. Encyclopædia Britannica, inc. Viitattu 17.9.2019. (englanniksi)
6. ↑  Die Nordkette Innsbruck Tourismus. Viitattu 17.9.2019. (englanniksi)
7. ↑  Innsbruck: Fläche und Flächennutzung bzw. Bevölkerungsdichte (PDF) Statistik Austria. Viitattu 17.9.2019. (saksaksi)
8. ↑  Innsbruck Climate & Temperature climatemps.org:  ClimaTemps. Viitattu 7.9.2017. (englanniksi)
9. ↑  Innsbruck, Itävalta World Climate Guide. Viitattu 22.07.2011.
10. 1 2  Chronologican Table of Innsbruck's History Innsbruck Tourismus. Viitattu 17.9.2019. (englanniksi)
11. 1 2  The History of Innsbruck Landeshauptstadt Innsbruck.  Arkistoitu 12.4.2021. Viitattu 17.9.2019. (englanniksi)
12. ↑  Demographische Daten Tirol 2017 (PDF) Amt der Tiroler Landesregierung Sachgebiet Landesstatistik und tiris. Viitattu 17.9.2019. (englanniksi)
13. ↑  Innsbruck, Austria (A cultured city center with a range of Olympic ski and snowboarding resorts.) ski-europe.com:  Ski Europe. Viitattu 7.9.2017. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Innsbruck**.
* Innsbruckin viralliset kotisivut
* Insbruckin matkailusivut (Arkistoitu – Internet Archive)
* Innsbruck Wikivoyagessa

Talviolympialaisten isäntäkaupungit

|  |  |  |  |
| --- | --- | --- | --- |
| * **1924:** Ranska Chamonix
* **1928:** Sveitsi Sankt Moritz
* **1932:** Yhdysvallat Lake Placid
* **1936:** Saksa Garmisch-Partenkirchen
* **1948:** Sveitsi Sankt Moritz
* **1952:** Norja Oslo

 | * **1956:** Italia Cortina d’Ampezzo
* **1960:** Yhdysvallat Squaw Valley
* **1964:** Itävalta Innsbruck
* **1968:** Ranska Grenoble
* **1972:** Japani Sapporo
* **1976:** Itävalta Innsbruck

 | * **1980:** Yhdysvallat Lake Placid
* **1984:** Jugoslavia Sarajevo
* **1988:** Kanada Calgary
* **1992:** Ranska Albertville
* **1994:** Norja Lillehammer
* **1998:** Japani Nagano

 | * **2002:** Yhdysvallat Salt Lake City
* **2006:** Italia Torino
* **2010:** Kanada Vancouver
* **2014:** Venäjä Sotši
* **2018:** Etelä-Korea Pyeongchang
* **2022:** Kiina Peking

 |